CS Rapid Bucureşti, în componenţa Almos Balint, Mădălin Chirnogeanu, Andrei Ciobănică, Hugo Valiere, a câştigat titlul de campioană naţională la floretă în proba masculină pe echipe, duminică, în Sala ''Ana Pascu'' din Bucureşti, după 45-36 în finala cu CSA Steaua.
CSA Steaua, cu Veljko Cuk, Alexandru Pîrva, Vlad Roşu şi Alexandru Sîrb, campionul naţional de la individual, trecuse în semifinale de CSU Poli Timişoara 2 cu 45-32, iar CS Rapid a dispus de CSU Poli Timişoara 1 cu 45-32, scrie agerpres.ro.
CSU Poli Timişoara 1 (Benjamin Bodo, Emanuel Cândescu, Nikitas Gherman, Tom Gombos) a cucerit medaliile de bronz, după 45-37 cu CSU Poli Timişoara 2 în finala mică.
La competiţie au participat nouă echipe de la opt cluburi.